ZAPISNIK
40. sjednice Vijeća Gradske četvrti Trešnjevka - jug održane 28. svibnja 2020. (četvrtak) u Područnom uredu Trešnjevka, Park Stara Trešnjevka 2, dvorana 314/II, s početkom u 17:00 sati 
NAZOČNI IZABRANI ČLANOVI VIJEĆA:
Tomislav Branđolica, Marija Brkljačić, Marin Galić, mr. sc. Denis Hrestak dipl. ing. el., Goran Katavić, Nenad Klapčić, mr. sc. Ankica Kosovec – Krželj dipl. ing. el., Draženko Kožul, Mario Lukša, Nenad Ljubić, mr. sc. Tomislav Madžar, Ivan Magić, Darko Mrzlečki, Mirna Obradović, mr. sc. Alexei Puninski dipl. oec., Danijel Samaržija, Saša Stipić dipl. iur., Tonkica Špančić i Mato Vranješević. 
Odsutni članovi Vijeća: Nema. 
OSTALI NAZOČNI:
1. Marijana Hrestak – voditeljica Područnog odsjeka Trešnjevka-jug
2. Afan Mehmedović – vježbenik
Potpredsjednik pozdravlja prisutne članove Vijeća i goste, konstatira da sjednici prisustvuje 19 od 19 članova Vijeća Gradske četvrti Trešnjevka – jug te otvara 40. sjednicu Vijeća.
Potpredsjednik predlaže prihvaćanje zapisnika 39. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 39. sjednice Vijeća, održane 29. travnja 2020..
Potpredsjednik predlaže da se članovi Vijeća izjasne o svim predloženim točkama dnevnog reda ukoliko ima prijedloga o izostavljanu pojedine točke dnevnog reda ili da se izmjeni njihov redoslijed.
Nema prijedloga za izostavljanje točaka dnevnog reda.
Potpredsjednik predlaže da se članovi Vijeća izjasne ukoliko ima prijedloga za dopunu dnevnog reda. 
Nema prijedloga za dopunu dnevnog reda.
Vijeće jednoglasno prihvaća predloženi dnevni red koji glasi: 
DNEVNI RED
1. Ostavka predsjednika Vijeća Gradske četvrti
2. Izbor predsjednika/ce Vijeća Gradske četvrti
3. Osiguranje sredstava za čišćenje prostora mjesne samouprave u kojima su određena biračka mjesta za izbore
4. Financiranje postave zaštitnih stupića na križanju ulice Srednjaci i Ulice Blaža Trogiranina
5. Prostor mjesne samouprave u Albaharijevoj ulici 2 po zahtjevu Gradskog ureda za sport i mlade
6. Postava prometnih znakova B36 „zabrana zaustavljanja i parkiranja“ s dopunskim pločama E08 „pauk“ i E09-1 „obostrano“ u Dobronićevoj ulici kod k.br. 12 i 19
7. Uređivanje dječjeg igrališta na k.č.br. 3963/2 k.o. Rudeš
8. Zakup zemljišta k.č.br. 6100/6 k.o. Vrapče po zahtjevu Đure Tomasa
9. Proširenje smetlarnika za kućni otpad u Palinovečkoj ulici 35 – 41 po zahtjevu Željka Vukine
10. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Prijedlog izmjena Programa građenja komunalne infrastrukture na području Grada Zagreba u 2020.
b) Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.
c) Podizanje spomenika geofizičaru Andriji Mohorovičiću
11. [bookmark: _Hlk32393597]Davanje mišljenja na materijale dostavljene temeljem članka 86. stavka 1. Statuta Grada Zagreba:
a) Izmjene i dopune Proračuna Grada Zagreba za 2020. s izmjenama i dopunama Programa
b) Odluka o utvrđivanju lokacija za kupanje i trajanja kupališne sezone u 2020.
c) Zagrebačka Strategija za unapređenje kvalitete života osoba starije životne dobi za razdoblje od 2020. do 2024.
d) Produženje važenja Razvojne strategije Grada Zagreba za razdoblje do 2020. godine, do 31. prosinca 2021.
e) Prodaja poslovnog udjela Grada Zagreba u trgovačkom društvu Agencija za podršku informacijskim sustavima i informacijskim tehnologijama društva s ograničenom odgovornošću- APIS IT d.o.o. javnim prikupljanjem obvezujućih ponuda
f) Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2020.
g) Odluka o izmjenama Odluke o uređenju prometa
h) Dopuna Odluke o naknadi predsjednicima i članovima tijela upravljanja javnih ustanova kojih je osnivač Grad Zagreb i ustanova nad kojima je Grad Zagreb preuzeo obavljanje osnivačkih prava, koje imenuje Gradska skupština
i) Prijedlog odluke o dopuni Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela
j) Prijedlog odluke o dopuni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
k) Dopuna Odluke o plaći odnosno naknadi za rad i drugim pravima predsjednika i potpredsjednika Gradske skupštine Grada Zagreba
12. Pitanja, prijedlozi i obavijesti

Ad. 1. Ostavka predsjednika Vijeća Gradske četvrti
Članovi Vijeća su primili materijal uz poziv. Potpredsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće jednoglasno donosi 
ZAKLJUČAK
o razrješenju predsjednika Vijeća Gradske četvrti Trešnjevka - jug
I. Utvrđuje se da je Ivan Magić podnio ostavku na dužnost predsjednika Vijeća Gradske četvrti Trešnjevka - jug, dana 21. svibnja 2020..
II. Ivan Magić razrješuje se dužnosti predsjednika Vijeća Gradske četvrti Trešnjevka - jug, danom utvrđivanja podnošenja ostavke 28. svibnja 2020..
III. Ovaj će zaključak biti objavljen u Službenom glasniku Grada Zagreba.
Ad. 2. Izbor predsjednika/ce Vijeća Gradske četvrti
Članovi Vijeća su primili materijal uz poziv. Potpredsjednik uvodno obrazlaže predmetnu točku dnevnog reda te poziva članove Vijeća da predaju prijedloge za kandidata za predsjdnika/cu Vijeća. 
	Potpredsjdnik čita priložene prijedloge:
	I. prijedlog kandidata za predsjednicu Vijeća Gradske četvrti podnijeli su članovi Vijeća: Denis Hrestak, Tomislav Branđolica, Saša Stipić, Ankica Kosovec – Krželj, Nenad Ljubić, Nenad Klapčić i Tomislav Madžar koji za predsjednicu Vijeća predlažu Ankicu Kosovec – Krželj.
	II. prijedlog kandidata za predsjednika Vijeća Gradske četvrti podnijeli su članovi Vijeća: Ivan Magić, Tonkica Špančić, Marin Galić, Alexei Puninski, Mario Lukša, Darko Mrzlečki i Marija Brkljačić koji za predsjednika Vijeća predlažu Danijela Samaržiju (HDZ).
Popredsjednik otvara raspravu.
Potpredsjednik poziva članove Vijeća da se izasne tko je za to da predsjednica Vijeća bude Ankica Kosovec – Krželj.
Za kandidatkinju Ankicu Kosovec – Krželj glasovalo je 9 ZA i 10 SUZDRAŽANIH.
Budući da kandidat nije dobio potreban broj glasova stavlja se na glasanje prijedlog za kandidata Danijela Samaržiju.
Vijeće uz 10 glasova ZA i 9 SUZDRAŽANIH donosi zaključak
Z A K LJ U Č A K
o izboru predsjednika Vijeća Gradske četvrti Trešnjevka - jug
	1. Za predsjednika Vijeća Gradske četvrti Trešnjevka - jug izabran je Danijel Samaržija.
	2. Ovaj će zaključak biti objavljen u Službenom glasniku Grada Zagreba.


Ad. 3. Osiguranje sredstava za čišćenje prostora mjesne samouprave u kojima su određena biračka mjesta za izbore
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić, Tonkica Špančić i Danijel Samaržija.
Nakon rasprave Vijeće s 18 glasova ZA i 1 SUZDRŽANIM donosi
Z A K LJ U Č A K
o čišćenju prostora mjesne samouprave u kojoj su određena biračka mjesta
1. Vijeće Gradske četvrti će osigurati sredstva za čišćenje prostora mjesne samouprave u 2020. godini u kojima su određena biračka mjesta na području Gradske četvrti Trešnjevka - jug.
2. Ovaj će se zaključak uputiti Gradskom uredu za mjesnu samoupravu.
Ad. 4. Financiranje postave zaštitnih stupića na križanju ulice Srednjaci i Ulice Blaža Trogiranina
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće s 10 glasova ZA, 4 PROTIV i 5 SUZDRŽANIH donosi
Z A K LJ U Č A K
o financiranju postave stupića na križanju ulice Srednjaci i Ulice Blaža Trogiranina
1. Vijeće Gradske četvrti je osiguralo sredstva za postavu stupića na raznim lokacijama u Planu komunalnih aktivnosti Gradske četvrti Trešnjevka – jug u 2020. (Službeni glasnik Grada Zagreba 10/20) – stavka 3.1.22.
2. Vijeće podržava prijedlog Vijeća Mjesnog odbora Horvati – Srednjaci te će financirati postavu stupića na predmetnoj lokaciji.
3. Ovaj će se zaključak uputiti Gradskom uredu za mjesnu samoupravu.
Ad. 5. Prostor mjesne samouprave u Albaharijevoj ulici 2 po zahtjevu Gradskog ureda za sport i mlade
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće s 18 glasova ZA i 1 SUZDRŽANIM donosi
Z A K LJ U Č A K
o ustupanju dijela prostora Mjesnog odbora Knežija Gradskom uredu za sport i mlade
1. Vijeće nije suglasno sa zahtjevom Gradskog ureda za sport i mlade da im se preda prostor mjesne samouprave u Albaharijevoj ulici 2 na upravljanje i korištenje. 
2. Vijeće predlaže da ukoliko postoji potreba korisnika za razvojem sporta i provođenjem Programa javnih potreba u sportu Grada Zagreba podnesu zahtjev radi određivanja prostora unutar objekta po dosadašnjoj praksi.
3. Ovaj će se zaključak uputiti Gradskom uredu za mjesnu samoupravu.

OBRAZLOŽENJE

Gradski ured za sport i mlade je, temeljem zahtjeva karate kluba Sports life, zatražio ustupanje dijela sjedišta Mjesnog odbora Knežija, Zagreb, Albaharijeva ulica 2, na korištenje i upravljanje, kako bi isti prostor dao u najam karate klubu.
Predmetni prostor, južno sklonište, navedeni karate klub koristi na način propisan za korištenje prostora mjesne samouprave, a u svrhu pomoći klubu tako da je prostor dobio na korištenje bez naknade u zatraženim terminima. Isti prostor su na korištenje dobili i drugi korisnici u ostalim terminima: centar za edukaciju i savjetovanje Sunce za rad na rehabilitaciji djece s posebnim potrebama te plesna škola Harmony koja također u svojem programu radi s djecom s posebnim potrebama. Udruga Funkadelik je zatražila korištenje istog prostora, ali Vijeće Mjesnog odbora Knežija još nije raspravljalo o istom. Naknadno, na traženje karate kluba, su ostali korisnici dobili manje zamjenskih termina u ostalim prostorijama.
Vijeće nije suglasno s predajom predmetnog prostora Gradskom uredu za sport i mlade jer je isti nedjeljiva cjelina atomskog skloništa i ostatka objekta u Albaharijevoj ulici 2 koji je projektiran na način da je jedna građevinska i uporabna cjelina. Također Vijeće upravlja prostorom na način da se razvija civilno društvo i rad udruga na korist Gradske četvrti i cijelog Grada Zagreba. Građani su u mogućnosti koristiti mnogobrojne programe u blizini, bez naknade ili uz simboličnu članarinu. Nadalje, dio atomskog skloništa nije sportska dvorana i kao takvo niti ne može biti isključivo na korist sportu.
Karate klub može zatražiti najam drugih dostupnih prostora, a dok isto traži može zatražiti produljenje korištenja predmetnog prostora na način i pod uvjetima istim za sve korisnike prostora mjesne samouprave.
Ad. 6. Postava prometnih znakova B36 „zabrana zaustavljanja i parkiranja“ s dopunskim pločama E08 „pauk“ i E09-1 „obostrano“ u Dobronićevoj ulici kod k.br. 12 i 19
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju Goran Katavić i Danijel Samaržija.
Nakon rasprave Vijeće s 11 glasova ZA i 8 SUZDRŽANIH donosi
Z A K LJ U Č A K
o postavi prometnih znakova u Dobronićevoj ulici 12 i 19
1. Vijeće Gradske četvrti je suglasno s dostavljenim prijedlogom Gradskog ureda za prostorno uređenje, izgradnju Grada, graditeljstvo, komunalne poslove i promet o postavi prometnih znakova br. B36 „zabrana zaustavljanja i parkiranja“ s dopunskim pločama br. E08 „pauk“ i br. E09-1 „obostrano“ u Dobronićevoj ulici 12 i 19.
2. Ovaj će se zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.
Ad. 7. Uređivanje dječjeg igrališta na k.č.br. 3963/2 k.o. Rudeš
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Ankica Kosovec - Krželj.
Nakon rasprave Vijeće s 18 glasova ZA i 1 SUZDRŽANIM donosi

Z A K LJ U Č A K
o uređivanju dječjeg igrališta i vježbališta za odrasle na k.č.br. 3963/2 k.o. Rudeš
1. Vijeće Gradske četvrti je suglasno s dostavljenim prijedlogom Vijeća Mjesnog odbora Vrbani da se projektnim zadatakom uređivanja dječjeg igrališta i vježbališta za odrasle na k.č.br. 3963/2 k.o. Rudeš obuhvati površina od 1025 m2 (označena na izvodu iz Geoportala u prilogu zaključka) te da dječje igralište bude izgrađeno po standardima za osnovnoškolski uzrast.
2. Vijeće ponovno traži da se predmetna akcija uređivanja dječjeg igrališta i vježbališta za odralse uvrsti u Program građenja komunalne infrastrukture na području Grada Zagreba u 2020.
3. Ovaj će se zaključak dostaviti Gradskom uredu za prostorno uređenje, izgradnju Grada, graditeljstvo, komunalne poslove i promet te Gradskom uredu za mjesnu samoupravu.

[image: ]
Ad. 8. Zakup zemljišta k.č.br. 6100/6 k.o. Vrapče po zahtjevu Đure Tomasa
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće s 16 glasova ZA i 3 SUZDRŽANA donosi
Z A K LJ U Č A K
o zakupu zemljišta na k.č.br. 6100/6 k.o. Vrapče po zahtjevu Đure Tomasa
1. Vijeće Gradske četvrti nije suglasno da se zemljište k.č.br. 6100/6 k.o. Vrapče daje u zakup fizičkoj osobi već predlaže da se na istoj izgrade javna parkirališna mjesta obzirom na vidljiv nedostatak javnih parkiralištnih mjesta.
2. Ovaj će se zaključak dostaviti Gradskom uredu za upravljanje imovinom Grada i Gradskom uredu za mjesnu samoupravu.
Ad. 9. Proširenje smetlarnika za kućni otpad u Palinovečkoj ulici 35 – 41 po zahtjevu Željka Vukine
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić, Denis Hrestak, Ankica Kosovec – Krželj i Nenad Ljubić.
Nakon rasprave Vijeće s 17 glasova ZA i 2 SUZDRŽANA donosi
Z A K LJ U Č A K
o proširenju smetlarnika za kućni otpad u Palinovečkoj ulici 35 – 41 po zahtjevu Željka Vukine
1. Vijeće Gradske četvrti prima na znanje zahtjev Željka Vukine za proširenje smetlarnika za kućni otpad u Palinovečkoj ulici 35 – 41 te traži stručno mišljenje i rješenje, uzimajući u obzir potrebe stanovnika, zgrada i infrastrukture, od Odjela za komunalne poslove i zelenilo, Gradskog ureda za prostorno uređenje, izgradnju Grada, graditeljstvo, komunalne poslove i promet te Gradskog ureda za gospodarstvo, energetiku i zaštitu okoliša.
2. Vijeće također traži stručno mišljenje za sve ostale primljene i buduće zahtjeve za proširenje smetlarnika na zelene površine, ali i parkirališna mjesta, obzirom da predstavnici suvlasnika propituju mogućnost traženja suglasnosti za proširenje postojećih i gradnju novih smetlarnika.
3. Ovaj će se zaključak dostaviti Željku Vukini, Gradskom uredu za prostorno uređenje, izgradnju Grada, graditeljstvo, komunalne poslove i promet – Odjelu za komunalne poslove i promet, Gradskom uredu za gospodarstvo, energetiku i zaštitu okoliša te Gradskom uredu za mjesnu samoupravu.

OBRAZLOŽENJE

Vijeće Gradske četvrti podržava sve aktivnosti vezano za rješavanje poteškoća sa smetlarnicima kako bi se građane poticalo da što više razvrstavaju otpad, ali struka treba dati mišljenje, odrediti pravila i unificirati način na koji će isto biti riješeno. Isto je potrebno zbog načina rješavanja zauzimanja javnih površina, korištenja opreme koja postaje urbana oprema i bilo bi uputno da je unificirana te zaštite vizura gradskih prostora, čuvanje zelenih površina kako je to propisano odredbama važećeg Generalnog urbanističkog plana Grada Zagreba te smanjenje utjecaja rješavanja ovih poteškoća na uštrb problema nedostatka parkirališnih mjesta na području cijelog Grada Zagreba, a osobito Gradske četvrti Trešnjevka – jug.
Ad. 10. Davanje mišljenja na materijale dostavljene temeljem članka 86. stavka 2. Statuta Grada Zagreba:
a) Prijedlog izmjena Programa građenja komunalne infrastrukture na području Grada Zagreba u 2020.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Tomislav Branđolica.
Nakon rasprave Vijeće s 16 glasova ZA i 4 SUZDRŽANA donosi
Z A K LJ U Č A K
o Prijedlogu izmjena Programa građenja komunalne infrastrukture na području Grada Zagreba u 2020.
1. Vijeće daje pozitivno mišljenje na Prijedlog izmjena Programa građenja komunalne infrastrukture na području Grada Zagreba u 2020. osim u dijelu koji se odnosi na izradu tehničke dokumentacije za uređenje dječjeg igrališta s vježbalištem na k.č.br 5990 k.o. Vrapče (podtočka 3.1.4.).
2. Vijeće traži da se akcija navedena u točki 1. ovog zaključka ne briše iz Programa.
3. Ovaj se zaključak dostavlja Gradskom uredu za prostorno uređenje, izgradnju Grada graditeljstvo, komunalne poslove i promet, Sektoru za građenje komunalne infrastrukture i održavanje javnih površina, javnih objekata i javne rasvjete te Sektoru za ceste i Gradskom uredu za mjesnu samoupravu.
b) Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2020.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće s 11 glasova ZA i 8 SUZDRŽANIH donosi
Z A K LJ U Č A K
o Prijedlogu izmjena Programa održavanja javnoprometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2020.
4. Vijeće daje pozitivno mišljenje na Prijedlog izmjena Programa održavanja javnoprometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2020.
5. Ovaj se zaključak dostavlja Gradskom uredu za prostorno uređenje, izgradnju Grada graditeljstvo, komunalne poslove i promet, Sektoru za građenje komunalne infrastrukture i održavanje javnih površina, javnih objekata i javne rasvjete te Sektoru za ceste i Gradskom uredu za mjesnu samoupravu.
c) Podizanje spomenika geofizičaru Andriji Mohorovičiću
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju: Goran Katavić i Nenad Ljubić.
Nakon rasprave Vijeće s 5 glasova ZA, 7 PROTIV i 7 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
Ad. 11. Davanje mišljenja na materijale dostavljene temeljem članka 86. stavka 1. Statuta Grada Zagreba:
a) Izmjene i dopune Proračuna Grada Zagreba za 2020. s izmjenama i dopunama Programa
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće s 1 glasova ZA, 8 PROTIV i 10 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
b) Odluka o utvrđivanju lokacija za kupanje i trajanja kupališne sezone u 2020.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće s 12 glasova ZA i 7 SUZDRŽANIH donosi
Z A K LJ U Č A K
o Prijedlogu odluke o utvrđivanju lokacija za kupanje i trajanja kupališne sezone u 2020.
1. Vijeće Gradske četvrti Trešnjevka – jug daje pozitivno mišljenje na Prijedlog odluke o utvrđivanju lokacija za kupanje i trajanja kupališne sezone u 2020..
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
c) Zagrebačka Strategija za unapređenje kvalitete života osoba starije životne dobi za razdoblje od 2020. do 2024.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave Vijeće s 11 glasova ZA, 1 PROTIV i 7 SUZDRŽANIH donosi
Z A K LJ U Č A K
o Prijedlogu zagrebačke strategije za unapređenje kvalitete života osoba starije životne dobi za razdoblje od 2020. do 2024.
1. Vijeće Gradske četvrti Trešnjevka – jug daje pozitivno mišljenje na Prijedlog zagrebačke strategije za unapređenje kvalitete života osoba starije životne dobi za razdoblje od 2020. do 2024..
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
d) Produženje važenja Razvojne strategije Grada Zagreba za razdoblje do 2020. godine, do 31. prosinca 2021.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Nenad Ljubić.
Nakon rasprave Vijeće s 1 glasova ZA, 7 PROTIV i 2 SUZDRŽANA donosi
Z A K LJ U Č A K
o Prijedlogu produženje trajanja Razvojne strategije Grada Zagreba za razdoblje do 2020. godine, do 31. prosinca 2021. godine
1. Vijeće Gradske četvrti Trešnjevka – jug daje pozitivno mišljenje na Prijedlog produženja trajanja Razvojne strategije Grada Zagreba za razdoblje do 2020. godine, do 31. prosinca 2021. godine.
2. Ovaj zaključak bit će dostavljen Gradskom uredu za mjesnu samoupravu i Stručnoj službi gradonačelnika.
e) Prodaja poslovnog udjela Grada Zagreba u trgovačkom društvu Agencija za podršku informacijskim sustavima i informacijskim tehnologijama društva s ograničenom odgovornošću- APIS IT d.o.o. javnim prikupljanjem obvezujućih ponuda
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju Goran Katavić i Denis Hrestak.
Nakon rasprave Vijeće s 13 glasova PROTIV i 6 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
f) Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2020.
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju: Nenad Ljubić, Nenad Klapčić i Goran Katavić.
Nakon rasprave Vijeće s 1 glasom ZA, 6 PROTIV i 12 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
g) Odluka o izmjenama Odluke o uređenju prometa
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. 
Bez rasprave Vijeće sa 7 glasova ZA i 12 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
h) Dopuna Odluke o naknadi predsjednicima i članovima tijela upravljanja javnih ustanova kojih je osnivač Grad Zagreb i ustanova nad kojima je Grad Zagreb preuzeo obavljanje osnivačkih prava, koje imenuje Gradska skupština
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluje Goran Katavić.
Nakon rasprave Vijeće s 1 glasom ZA, 2 PROTIV i 16 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
i) Prijedlog odluke o dopuni Odluke o naknadama gradskim zastupnicima u Gradskoj skupštini Grada Zagreba i članovima njezinih radnih tijela
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. U raspravi sudjeluju Tonkica Špančić i Denis Hrestak.
Nakon rasprave Vijeće s 3 glasom ZA, 2 PROTIV i 14 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
j) Prijedlog odluke o dopuni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. 
Bez rasprave Vijeće sa 3 glasova ZA, 2 PROTIV i 14 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.
k) Dopuna Odluke o plaći odnosno naknadi za rad i drugim pravima predsjednika i potpredsjednika Gradske skupštine Grada Zagreba
Članovi Vijeća su primili materijal uz poziv. Predsjednik uvodno obrazlaže predmetnu točku dnevnog reda te otvara raspravu. 
Bez rasprave Vijeće sa 5 glasova ZA, 2 PROTIV i 12 SUZDRŽANIH nije prihvatilo prijedlog zaključka o davanju pozitivnog mišljenja na predmetni materijal.

Ad. 12. Pitanja, prijedlozi i obavijesti
Obavijesti i rješenja upravnih tijela koje je Vijeće zaprimilo kao odgovor na vlastiti upit ili upit građana dostavljeni su digitalno. 
Budući nitko ne traži riječ, predsjednik zaključuje sjednicu. 

Dovršeno u 17:55 sati.

KLASA: 026-02/19-001/144
URBROJ: 251-06-11-15-20-7
Zagreb, 28. svibnja 2020. 

Zapisnik vodila:
Marijana Hresatak, univ. spec.
Predsjednik
Vijeća Gradske četvrti
Trešnjevka – jug

Danijel Samaržija

